นายกรัฐมนตรี ประชุมรับคนไทยกลับจากเกาหลี ยืนยันรัฐบาลดูแลคนไทยทุกคน แต่ต้องหาแนวทางปฎิบัติให้ดีที่สุด
นายกรัฐมนตรี ประชุมรับคนไทยกลับจากเกาหลี ยืนยันรัฐบาลดูแลคนไทยทุกคน แต่ต้องหาแนวทางปฎิบัติให้ดีที่สุดพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวระหว่างเป็นประธานการประชุมวาระเร่งด่วน เรื่องมาตรการรองรับกลุ่มผู้ประสงค์เดินทางกลับจากเกาหลีใต้ หลังเกิดการแพร่ระบาดของโรคโควิด -19 ที่ทำเนียบรัฐบาล ว่า ขอให้กระทรวงสาธารณสุขรายงานสถานการณ์ล่าสุด ก่อนหารือมาตรการรองรับแรงงานที่จะเดินทางกลับจากเกาหลีใต้ ว่าจะมีมาตรการอย่างไร แต่สิ่งที่สำคัญที่สุดคือ ต้องสร้างความไว้เนื้อเชื่อใจให้กับประชาชนและสังคมโดยรวม เพราะไม่ว่าจะเป็นใคร รัฐบาลก็ต้องดูแล เพราะเป็นคนไทยด้วยกัน เหมือนที่เคยดูแล 138 คนจากอู่ฮั่นมาแล้ว ดังนั้นจะต้องหาหนทางปฏิบัติให้ดีที่สุด นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวก่อนการประชุม ว่าจะมีการหารือ หาวิธีการ เพราะถือเป็นโจทย์ใหม่ที่พึ่งออกมาเมื่อวาน ดังนั้นจึงจำเป็นต้องหาแผนรองรับให้รอบคอบ